РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  51

от заседание на Комисия ”Професионална квалификация, информационни технологии и статистика” на ВСС,
проведено на 04.12.2012 г.

Днес, 04.12.2012 г. /вторник/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
 ЗАМ. ПРЕДСЕДАТЕЛ:      Мария Кузманова
     ЧЛЕНОВЕ:	Галина Карагьозова
						Даниела Костова
					Елка Атанасова
					Михаил Кожарев 
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи” и Мая Атанасова - старши експерт-юрисконсулт дирекция „Правна” при АВСС.

1. ОТНОСНО: Писмо от Инспектората към ВСС относно сигнал от Илияна Трендафилова – следовател в ОСлО на ОП гр. Варна.

Комисия "Професионална квалификация, информационни технологии и статистика" предлага Висшият съдебен съвет да вземе следното решение:

ПРОЕКТ: 

ВИСШИЯТ СЪДЕБЕН СЪВЕТ
Р Е Ш И:

1.1. ВЪЗЛАГА на Инспектората към Висшия съдебен съвет да извърши проверка по приложението на чл. 9 от ЗСВ, в ОСлО в Окръжна прокуратура гр. Варна.

2. ОТНОСНО: Писмо от председателя на Административен съд гр. Разград относно осигуряване на средства за абонамент на правно-информационна система АПИС за 2013 г.

След като разгледа писмото на председателя на Административен съд гр. Разград, запозна се с опита на съдилища, използващи информационната система АПИС, в която брой работни места означава брой едновременно работещи с продукта, от който и да е компютър в локалната мрежа,   и в съответствие с необходимостта от икономично и ефективно използване на финансовите средства

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. В съдилищата, в които се използва правно-информационната система АПИС, необходими и пряко свързани с дейността, са модулите АПИС ПРАВО, АПИС ПРАКТИКА, АПИС ЕВРО ПРАВО.
2.2. Определя лимит на отношението брой работни места към щатната численост (брой магистрати и служители), както следва:
- АПИС ПРАВО - до 0.4 (40%)
- АПИС ПРАКТИКА - до 0.3 (30%)
- АПИС ЕВРО ПРАВО – до 0.3 (30%).
2.3. Решението да се изпрати на комисия „Бюджет и финанси” за съгласуване и при положително становище относно определените лимити, да се уведомят съдилищата с писмо от името на двете комисии.
2.4. Отпускането на средства за правно-информационна система е основателно. При спазване на определените лимити и съгласно офертата изпратена от  АдмС Разград, необходимата сума за абонамент на съда за 2013 г. е 1074 лв.

3. ОТНОСНО: Искане от председателя на Районен съд гр. Харманли за закупуване на две броя компютърни конфигурации по 1100 лева, два броя принтери по 450 лева, два броя принтери по 250 лева и три монитора по 300 лева – общо 4500 лева с ДДС.

От писмото на председателя на Районен съд гр. Харманли е видно, че исканата техника е за замяна на дефектирали компютри, принтери и монитори по време на наводнение  в сградата на съда. В съответствие с взетото решение по протокол № 44 от 17.10.2012 г., т.3

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Искането от председателя на Районен съд гр. Харманли за закупуване на две броя компютърни конфигурации по 1100 лева, два броя принтери по 450 лева, два броя принтери по 250 лева и три монитора по 300 лева – общо 4500 лева с ДДС, е основателно.
3.2. Препраща искането от председателя на Районен съд гр. Харманли на комисия „Бюджет и финанси”, по компетентност.

4. ОТНОСНО: Искане от председателя на Районен съд гр. Ботевград за закупуване на нова компютърна техника.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :
4.1. Изпраща писмото от председателя на Районен съд гр. Ботевград на Министерство на правосъдието, по компетентност, в частта за оборудване на новото работно място във връзка с провеждане на конкурс за назначаване на втори Държавен съдебен изпълнител при РС гр. Ботевград.
4.3. Отлага разглеждането на искането за закупуване на два броя скенери, в съответствие с взетото решение по протокол № 44 от 17.10.2012 г., т.3.

5. ОТНОСНО: Искане от председателя на Районен съд гр. Кърджали за закупуване на девет броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Отлага разглеждането на искането от председателя на Районен съд гр. Кърджали за закупуване на девет броя компютърни конфигурации, в съответствие с взетото решение по протокол № 44 от 17.10.2012 г., т.3.

ДОПЪЛНИТЕЛНИ ТОЧКИ:

6. ОТНОСНО: Решение на комисия „Публична комуникация” във връзка с обновяването на Интернет-страницата на ВСС.

На свое заседание  комисия „Публична комуникация” е взела решение въпросът за обновяване на  Интернет страницата  на Висшия съдебен съвет  да бъде поставен за обсъждане от магистратите чрез комуникационна форма в Интернет страницата на съвета, както и от журналистите, които отразяват работата на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Не възразява след уточняване на темата за проучването,  същата да бъде публикувана във формата за контакт с ВСС.

7. ОТНОСНО: Решение на комисия „Международна дейност” за създаване на Интернет-страницата на ВСС връзка към страницата на Министерство на правосъдието, където са публикувани решенията на Европейския съд по правата на човека.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема решението на комисия „Международна дейност”. Връзката към страницата, където са публикувани решенията на Европейския съд по правата на човека да бъде в раздел „Връзки”.

8. ОТНОСНО: Обобщени предложения на журналисти за оптимизиране работата на пресцентъра на ВСС.

Приложение: Извлечение от протокол № 8/27.11.2012 г. на комисия „Публична комуникация”.

След като обсъди обобщени предложения на журналистите

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Възлага на дирекция „Информационни системи” да проучи възможностите за осигуряване на Интернет достъп и компютър в залата за журналисти, при гарантиране на сигурността на компютърната мрежа в сградата на ВСС.
8.2. Възлага на дирекция „Информационни системи” да проучи възможностите за озвучаване на залата за журналисти – технически параметри и приблизителна цена.

9. ОТНОСНО: Отчет за основните дейности, извършени от Консорциума „Лирекс БГ” ООД – „Индекс-България” ООД по следгаранционното обслужване на АИС „Бюра съдимост” през 2012 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Приема за сведение Отчета от Консорциума „Лирекс БГ” ООД – „Индекс-България” ООД.
9.2. Препоръчва на комисия „Бюджет и финанси” да внесе проект на решение на ВСС за подновяване на договора с Консорциума „Лирекс БГ” ООД – „Индекс-България” ООД.
9.3. Изпраща Отчета от Консорциума „Лирекс БГ” ООД – „Индекс-България” ООД на комисия „Бюджет и финанси”, по компетентност.

ПРЕДСЕДАТЕЛ
НА КОМИСИЯТА:/п/

РУМЕН ГЕОРГИЕВ